wickkiey/tamil-wikipedia-chunked huggingface dataset:
# உர்ஃப்

இசுலாமியச் சட்ட முறைமையுடன் ஒற்றுப்போகும் ஒரு சமூகத்தின் அறிவை அரேபிய இசுலாமியப் பொருளில் **உர்ஃப்** (*Urf*, ) என்கின்றனர்.  
இசுலாமிய சட்டங்களில் முறையாக இந்த உர்ஃப இல்லாத போதும், சரியத் சட்டம் நபிகளின் காலகட்டத்தில் பின்பற்றப்பட்ட சில வழக்கங்களை தன்னுள் எடுத்துக்கொண்டுள்ளது. அபு யூசுப் அவர்களால் முதன்முதலில் அங்கீகரிக்கப்பட்ட உர்ஃப், பின்னர் அல்-சரக்சி என்பவரால் எதிர்க்கப்பட்டது.  
எகிப்து போன்ற நாடுகளில், அதிகாரபூர்வ தாள்கள் இல்லாமல் செய்யப்படும் திருமணங்களை உர்ஃபி முறை என்பர். இம்முறையில் செய்யப்படும் திருமணங்களின் செல்லுபடி தன்மை இன்னுமும் முடிவாகவில்லை.
# சான்சே இல்ல

**சான்சே இல்ல** அனிருத் ரவிச்சந்திரன் என்னும் இசையமைப்பாளர் நடித்து வெளியிட்ட இசை ஆல்பமாகும். இந்த ஆல்பம் இந்தியாவின் தமிழ்நாடு மாநிலத்தின் தலைநகரான சென்னை மாநகரைப் புகழும் வண்ணம் வெளியிடப்பட்டது.
# சான்சே இல்ல

## பின்னணி

சென்னை மாநகரம் ஆங்கிலேயர் காலம் முதல் முக்கிய வர்த்தக மையமாகவும் கலாச்சார மையமாகவும் விளங்குகிறது. மற்ற எந்த ஊருடனும் ஒப்பிட்டாலும் சென்னை போன்ற ஒரு நகரம் இருக்க வாய்ப்பே இல்லை (சான்சே இல்ல) என்னும் அர்த்தத்தில் பாடல் அமைக்கப்பட்டுள்ளது. இந்தப் பாடலைத் தமிழ் திரையுலக இசையமைப்பாளர் அனிருத் இசை அமைத்து நடித்துள்ளார். விக்னேஷ் சிவன் என்னும் இயக்குநர் இந்தப் பாடலை எழுதி இயக்கியுள்ளார். இதன் ஒளிப்பதிவாளர் வில்லியம் சி.ஜார்ஜ்..
# சான்சே இல்ல

## வெளியீடு

"சான்சே இல்ல" பாடல் யூ டியூப் இணையதளத்தில் 1 ஆகஸ்ட், 2014 ஆம் ஆண்டு வெளியிடப்பட்டது.
# அக்கி

**அக்கி** (ஆங்கிலம்:Herpes) என்பது மனிதத்தோலின் மேல் தோன்றும் தீநுண்ம நோய் ஆகும். இது பலவகைப்படும். அவற்றுள் *இயல்பான அக்கி, அக்கிப்புடை* என்பவை குறிப்பிடத்தக்கவை ஆகும்.
# அக்கி

## இயல்பு அக்கி

இயல்பான அக்கி, மேற்தோலில் தோன்றக்கூடியது. இது தோன்றும் முன் நமைச்சலும், எரிச்சலும் உண்டாகும். இந்நேரத்திலேயே தோலின் மீது நைட்ரசு ஈதர் பூசி, இந்நோய் வராவண்ணம் தடுக்கும் வழக்கம் உள்ளது. நோய் தோன்றும் பாகம் சிவந்து காணப்படும்.பின்னர், விரைவில் கொப்புளங்கள் தோன்றும். பொதுவாக இது முகத்திலும், கன்னத்திலும்,மூக்கின் மேலும் வரும். மார்ச்சளி, வயிற்றுக் கோளாறுகள், நியுமோனியா, மலேரியா ஆகிய நோய்கள் பீடித்திருக்கும் போது இந்நோய் வரலாம்.அக்கி ஒருமுறை வந்தால், மீண்டும் பலமுறை வரும் இயல்புடையது ஆகும். ஆனால், அளவான மின்சாரத்தை உடலில் செலுத்தும் மின்மருத்துவம் செய்து மீண்டும் வராவண்ணமும் சில மருத்துவர்களால் கொடுக்கப்படுகிறது.
# அக்கி

## அக்கிப்புடை

அக்கிப்புடை (Herpes Zoster) என்ற இந்நோய் அக்கியை விடச் சிக்கலானது. இது தொற்றுநோயாகப் பரவக்கூடும். அதிகமான நரம்புவலிக்குப் பின் திடீரெனச் சிரங்கு தோன்றும். பல மாதங்கள் இந்த அக்கிப்புடை தோன்றிய இடத்தில் வலி இருக்கும். இந்நோய் வருவதற்கு முன் சிலருக்கு காய்ச்சல், உடற்சோர்வு வரும். இப்புடை ஒருமுறை வந்தால், மீண்டும் பல ஆண்டுகளுக்கு வருவதில்லை. நச்சு நீக்கும் பசைகளைத் தடவாமல் இருப்பது நல்லது.
# அக்கி

## குறிகளும் அறிகுறிகளும்
# விக்கிப்பீடியா:பங்களிப்பாளர் அறிமுகம்/சிவ கார்த்திகேயன்

**சிவ கார்த்திகேயன்** கும்பகோணத்தைச் சேர்ந்த மென்பொருள் வல்லுநர். தற்போது சென்னையில் வாழ்கிறார். 2013 ஆம் ஆண்டு முதல் தமிழ் விக்கிமீடியா திட்டங்களுக்குப் பங்களித்து வருகிறார். இவர் தொடங்கிய முக்கிய கட்டுரைகளாக குழந்தை, எரித மின்னஞ்சல், மனித நேயம், கும்பகோணம் மகாமக குளம், தமிழ்நாடு அரசின் சட்டங்களும் விதிகளும், இருக்கைப் பட்டை போன்றவற்றைக் குறிப்பிடலாம். சென்னைப் பல்கலைக்கழகம், இந்திய படைத்துறையின் வரலாறு போன்ற கட்டுரைகளில் குறிப்பிடத்தக்க பங்களிப்புகளைத் தந்துள்ளார். பிற தமிழ் விக்கிமீடியா திட்டங்களான விக்கிநூல்கள், விக்சனரி போன்றவற்றிலும் பங்கு பெறுகிறார்.
# சார்லொட் அமாலீ

**சார்லொட் அமாலீ** அல்லது **சார்லட் அமாலி** அமெரிக்கக் கன்னித்தீவுகளின் தலைநகரமும் மிகப்பெரிய நகரமும் ஆகும். இந்நகரம் 1666இல் தபூஸ் எனும் பெயரில் தோற்றம்பெற்றது. 1691இல் இது டென்மார்க் அரசன் ஐந்தாம் கிரிஸ்டியனின் பட்டத்துராணியான சார்லொட் அமாலீ ஹெசி-கெசல் என்பவரின் பெயரையொற்றி சார்லொட் அமாலீ எனப் பெயர் மாற்றம் பெற்றது. இந்நகரிலுள்ள துறைமுகம் முன்னர் கடத்தல்காரர்களால் அதிகம் பயன்படித்தப்பட்டது. தற்போது சொகுசுக்கப்பல்கள் அதிகம் தரித்துச் செல்லும் ஒரு துறைமுகமாக இது விளங்குகின்றது. 2010இல் இந்நகரின் மக்கட்டொகை 18481 ஆகும்.
# பெருக்கல் சார்பு

எண் கோட்பாட்டில் **பெருக்கல் சார்பு** (*multiplicative function*) என்பது ஒரு எண்கணிதச் சார்பு ஆகும். *n* ஒரு நேர்ம முழுஎண் எனில், பெருக்கல் சார்பு *f*(*n*) இன் மதிப்பு கீழ்க்கண்டவாறு வரையறுக்கப்படுகிறது:  
:<math> f(1) = 1 </math>
:<math> f(ab) = f(a) f(b)</math>, (a, b சார்பகா எண்கள்)  
;முழுமையான பெருக்கல் சார்பு
பெருக்கல் சார்பின் வரையறையானது சார்பகா எண்களுக்கு மட்டுமல்லாது அனைத்து நேர்ம முழுஎண்களுக்கும் பொருந்துவதாக இருந்தால் அச் சார்பு, **முழுமையான பெருக்கல் சார்பு** (*completely multiplicative* அல்லது *totally multiplicative*) என அழைக்கப்படும்.
# பெருக்கல் சார்பு

## எடுத்துக்காட்டுகள்

- மாறிலிச் சார்பு:
:<math>1(n) = 1 </math>என வரையறுக்கப்படும் மாறிலிச் சார்பு <math>1(n)</math>, ஒரு முழுமையான பெருக்கல் சார்பு.  
- முற்றொருமைச் சார்பு:
:<math>Id(n) = n</math> என வரையறுக்கப்படும் முற்றொருமைச் சார்பு <math>Id(n)</math> முழுமையான பெருக்கல் சார்பு  
- <math>Id_k(n) = n^k, </math> (k ஒரு சிக்கலெண்)
என வரையறுக்கப்படும் அடுக்குச் சார்பு <math>Id_k(n)</math> ஒரு முழுமையான பெருக்கல் சார்பு.  
இதன் சிறப்பு வகைகள்:
: <math>Id_0<(n) = 1(n)</math>
:<math>Id_1(n) = Id(n)</math>.
- மீபொவ (*n*,*k*):
*k* ஐ ஒரு நிலையான முழுஎண்ணாகக் கொண்டால்*n* , *k* இரண்டின் மீப்பெரு பொது வகுத்தியானது, *n* மீதான பெருக்கல் சார்பாகும்.
- ஆய்லரின் டோஷண்ட் சார்பு
<math>n</math>-ஐ விடப் பெரியதல்லாததாகவும், <math>n</math>-ஐப் பகாத எண் ணாகவும் (அ-து,<math>n</math>-உடன் 1 ஐத்தவிர வேறு எந்த பொதுக் காரணியையும் கொள்ளாதது) இருக்கும் நேர்ம முழு எண்களின் எண்ணிக்கையைத் தரும் ஆய்லரின் டோஷண்ட் சார்பு (<math>\varphi</math>(*n*)) ஒரு பெருக்கல் சார்பு
- மோபியஸ் சார்பு
;வரையறை
:*n* ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை இரட்டையெண் எனில்:
:::*μ*(*n*) = 1  
:*n* ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை ஒற்றையெண் எனில்:
::: *μ*(*n*) = &minus;1  
:*n* க்கு ஒரு பகாக்காரணி வர்க்க எண்ணாக இருந்தால்:
:::*μ*(*n*) = 0
மோபியஸ் சார்பு <math>\mu</math>(*n*) ஒரு பெருக்கல் சார்பு.
- வகுஎண் சார்பு
நேர் வகுஎண்களின் கூடுதல் சார்பு, *x* ஒரு மெய்யெண் அல்லது சிக்கலெண் எனில்,
:<math>\sigma_{x}(n)=\sum_{d|n} d^x\,\! ,</math>, <math>{d|n}</math>
என வரையறுக்கப்படும் நேர் வகுஎண்களின் கூடுதல் சார்பு σ<sub>*x*</sub>(*n*) ஒரு பெருக்கல் சார்பு.  
இதன் சிறப்புவகைகள்:
:<math>\sigma_0(n) = d(n)</math>, *n* இன் நேர் வகுஎண்களின் மொத்த எண்ணிக்கை,
:<math>\sigma_1(n) = \sigma(n)</math>, *n* இன் நேர் வகுஎண்களின் கூடுதல்.
# பெருக்கல் சார்பு

## பண்புகள்

*f*(*n*) ஒரு பெருக்கல் சார்பு மற்றும் *n* வெவ்வேறான பகா எண்களின் அடுக்குகளின் பெருக்கமாக, *n* = *p*<sup>*a*</sup> *q*<sup>*b*</sup> ..., எழுதப்பட்டால்:  
<math>f(n) = f(p^a) f(q^b) ...</math>  
எடுத்துக்காட்டு:  
:<math>n = 144 = 2^4 \times 3^2</math> எனில்:
: <math>d(144) = \sigma_{0}(144) = \sigma_{0}(2^4) \sigma_{0}(3^2) = (1^0 + 2^0 + 4^0 + 8^0 + 16^0)(1^0 + 3^0 + 9^0) = 5 \times 3 = 15</math>
: <math>\sigma(144) = \sigma_{1}(144) = \sigma_{1}(2^4)\sigma_{1}(3^2) = (1^1 + 2^1 + 4^1 + 8^1 + 16^1(1^1 + 3^1 + 9^1) = 31 \times 13 = 403</math>
: <math>\sigma^{*}(144) = \sigma^{*}(2^4)\sigma^{*}(3^2) = (1^1 + 16^1)(1^1 + 9^1) = 17 \times 10 = 170.</math>  
இதேபோல:  
:<math>\varphi (144) = \varphi (2^4) \varphi (3^2) = 8 \times 6 = 48 </math>  
பொதுவாக, *f*(*n*) ஒரு முழுமையான பெருக்கல் சார்பு மற்றும் *a*, *b* இரண்டும் ஏதேனும் இரு நேர் முழுஎண்கள் எனில்:  
:*f*(*a*) · *f*(*b*) = *f*(மீபொவ(*a*,*b*)) · *f*(மீபொம(*a*,*b*)).
# பெருக்கல் சார்பு

## டிரிழ்ச்லெட் தொடர்

சில பெருக்கல் சார்புகளுக்கான டிரிழ்ச்லெட் தொடர்கள்:
- <math>\sum_{n\ge 1} \frac{\mu(n)}{n^s} = \frac{1}{\zeta(s)}</math>
- <math>\sum_{n\ge 1} \frac{\varphi(n)}{n^s} = \frac{\zeta(s-1)}{\zeta(s)}</math>
- <math>\sum_{n\ge 1} \frac{d(n)^2}{n^s} = \frac{\zeta(s)^4}{\zeta(2s)}</math>
- <math>\sum_{n\ge 1} \frac{2^{\omega(n)}}{n^s} = \frac{\zeta(s)^2}{\zeta(2s)}</math>
# திருமாந்துறை (தென்கரை மாந்துறை)

தஞ்சாவூர் மாவட்டம் கும்பகோணத்திற்கு அருகில் திருமங்கலக்குடிக்கு பக்கத்தில் காணப்படும் மாந்துறை என்னும் ஊர் தென்கரை மாந்துறை எனப்படும். கும்பகோணம்-மயிலாடுதுறை சாலையில், ஆடுதுறைக்கு வடக்கே 2 கி.மீ. தொலைவில் உள்ளது.
# திருமாந்துறை (தென்கரை மாந்துறை)

## திருக்கஞ்சனூர் சப்தஸ்தானம்

திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை (தென்கரை மாந்துறை) ஆகிய தலங்களாகும்.
# திருமாந்துறை (தென்கரை மாந்துறை)

## சப்தஸ்தானப் பல்லக்கு வருகை

சப்தஸ்தான விழாவின்போது திருமங்கலக்குடிக்கு மறுநாள் காலை 7.00 மணிக்கு வருகிறது. அங்கு சிறப்பு வழிபாடுகள் அரதத்தருக்கு நடைபெறும். இறுதியாக பல்லக்குக் கஞ்சனூர் வீதிகளில் வந்து கோயிலில் இறக்கப்படுகிறது.
# சுதேஸ் பீரிஸ்

**சுதேஸ் பீரிஸ்** (பிறப்பு : பிப்ரவரி 3 , 1985) இலங்கையை சேர்ந்த ஒரு பாரம் தூக்கும் வீரராவார் .2010 பொதுநலவாய விளையாட்டுக்களில் 62 கிலோ பிரிவில் , பாரம் தூக்கும் போட்டியில் வெண்கலப் பதக்கம் வென்றார் .
கிளாஸ்கோ 2014 பொதுநலவாய விளையாட்டுப் போட்டிகளில் இலங்கைக்கு வெள்ளிப்பதக்கத்தைப் பெற்றுத் தந்தார் . 273 கிலோ கிராம் எடையைத் தூக்கியே இந்த சாதனையை புரிந்தார்.
# அந்தரே பூர்த்தாடோ தெ மென்டோன்சா

**அந்தரே பூர்த்தாடோ தெ மென்டோன்சா** (André Furtado de Mendonça, 1558 – ஏப்ரல் 1, 1611) போர்த்துக்கேய இந்தியாவில் படைத்தளபதியும் ஆளுனரும் ஆவார். இலங்கை, இந்தியா, இந்தோனேசியா, மலாக்கா ஆகிய நாடுகளுக்குள் போர்த்துக்கேயரின் ஆட்சி விரிவாக்கம் பெற்ற காலத்தில் இவர் படைகளின் கட்டளை அதிகாரியாக இருந்தார்.
# அந்தரே பூர்த்தாடோ தெ மென்டோன்சா

## வரலாறு

இவர் பேஜா, ரியோ மையோர் ஆகியவற்றின் கட்டளை அதிகாரியாக இருந்த அபோன்சோ பூர்த்தாடோ மென்டோன்சா, யொவானா சோசா ஆகியோருக்கு மகனாகப் பிறந்தார். சண்டை தொடர்பான அறிவை வளர்த்துக்கொள்ள விரும்பிய அந்தரே பூர்த்தாடோ தனது 18 ஆவது வயதில் சண்டை, காலநிலையியல், கடலியல், நிலப்படவியல் ஆகியவற்றைக் கற்கத் தொடங்கினார். இவர் பின்னர் படைகளில் சேர்ந்து 25 வயதிலேயே ஒரு வெற்றிகரமான படைத்தலைவர் ஆனார். இவர் புளோரசுப் போர் உட்படப் பல குறிப்பிடத்தக்க போர்களில் பங்குபற்றியுள்ளார். இவர் போர்த்துக்கேயப் பேரரசுக்காக, இந்தியப் பெருங்கடற்பகுதியின் பல குடியேற்ற நாடுகளில் பணியாற்றினார். உடல்நலக் குறைவினால் 1611 ஆம் ஆண்டு காலமான இவர் லிசுபனில் உள்ள கிரேஸ் குருமடத் தேவாலயத்தில் அடக்கம் செய்யப்பட்டார்.
# அந்தரே பூர்த்தாடோ தெ மென்டோன்சா

## யாழ்ப்பாணத்தில்

அந்தரே பூர்த்தாடோ தெ மென்டோன்சா, 1591 ஆம் ஆண்டில் 1,400 போர்த்துக்கேயரையும், 3,000 சிங்களவர்களையும் உள்ளடக்கிய படையுடன், யாழ்ப்பாண இராச்சியத்தின் தலைநகரான நல்லூரைத் தாக்கி அதை வெற்றிகொண்டான். அரசன் புவிராச பண்டாரத்தைக் கொன்றுவிட்டு, அரச குடும்பத்தைச் சேர்ந்த எதிர்மன்னசிங்கன் என்பவனை மன்னனாக்கினான். இதனூடாக யாழ்ப்பாண இராச்சியம் போர்த்துக்கேயரின் கீழான ஒரு சிற்றரசு ஆனது. இது போர்த்துக்கேயக் குருமார் யாழ்ப்பாணத்தில் தடையின்றிக் கத்தோலிக்க மதத்தைப் பரப்புவதற்கான வாய்ப்பையும் வழங்கியது. அத்துடன் 1619 ஆம் ஆண்டில் யாழ்ப்பாணம் போர்த்துக்கேயரின் நேரடி ஆட்சிக்குள் வருவதற்கான வழியையும் திறந்துவிட்டது.
# ஹாப்பி நியூ இயர்

**ஹாப்பி நியூ இயர்** 2014ஆம் ஆண்டு திரைக்கு வந்த இந்திய நாட்டு இந்தி அதிரடி நகைச்சுவை திரைப்படம். இந்தத் திரைப்படத்தை பாரஹ் கான் இயக்க, சாருக் கான், தீபிகா படுகோண், அபிஷேக் பச்சன், சோனு சூட், போமன் இரானி, விவான் ஷா, ஜாக்கி செராப் உள்ளிட்ட பலர் நடித்துள்ளார்கள்.
# சப்தஸ்தானக் கோயில்கள்

**சப்தஸ்தானக் கோயில்கள்** என்பது ஏழு கோயில்கள் என்று பொருள்படும். தமிழகத்தில் பல இடங்களில் சப்தஸ்தானம் எனப்படும் ஏழு இடங்களும், தொடர்புடைய ஏழு கோயில்களும் உள்ளன.
# சப்தஸ்தானக் கோயில்கள்

## பெயர் விளக்கம்

சப்த + ஸ்தானம் என்றால் ஏழு புனித இடங்கள் எனப்படுகிறது. புனிதத் தலங்கள், சப்தஸ்தானத் தலங்கள், சப்தஸ்தானக் கோயில்கள் என்றும் குறிப்பிடுகின்றனர்.
# சப்தஸ்தானக் கோயில்கள்

## திருவையாறு சப்தஸ்தானக் கோயில்கள்

திருவையாற்றைத் தலைமைக் கோயிலிடமாகக் கொண்டு, உள்ள கட்டடக் கலைச் சிறப்புடன் உள்ள இக்கோயில்கள் ஏழூர்க்கோயில்கள் என்றும் அழைக்கப்படுகின்றன. இக் கோயில்கள் ஏழு முனிபுங்கவர் (சப்தரிஷி) ஆசிரமங்களாகப் போற்றிப் புகழப்படுகின்றன. சப்தரிஷிகளான காசியபர் (கண்டியூர்), கௌதமர் (பூந்துருத்தி), ஆங்கிரசர் (சோற்றுத்துறை), குத்ஸர் (பழனம்), அத்திரி (திருவேதிகுடி), பிருகு (நெய்த்தானம்), வசிட்டர் (ஐயாறு) ஆகியோர் இங்கு ஆசிரமங்கள் அமைத்து இறைவனை வழிபட்டதாகக் கூறுவர். ஐயாறப்பர், நந்திதேவர்-சுயசாம்பிகை தம்பதியை அழைத்துக் கொண்டு, அவர்கள் முனிவர்களின் ஆசியைப் பெற வேண்டி இவ்வேழு ஆசிரமங்களுக்கும் சென்றதாகக் கூறுவர்.
# சப்தஸ்தானக் கோயில்கள்

## திருவையாறு சப்தஸ்தானக் கோயில்கள்

### நந்திதேவர் விழா

சப்தஸ்தான விழாவிற்கு முன்னதாக நடைபெறுவது நந்திதேவர் விழா ஆகும். இது முக்கியத்துவம் வாய்ந்தது. சிலாதமுனிவரின் புதல்வராய்த் தோன்றியவர் திருநந்தி தேவராவார். அவருக்கு திருமழமாடியில் தோன்றிய சுயசாம்பிகையை திருமணம் செய்துவைக்க திருவையாற்றிலிருந்து ஐயாறப்பரும், தர்மசம்வர்த்தினியும் பங்குனி மாதம் புனர்பூசத்தன்று திருமழபாடிக்கு பல்லக்கில் செல்வர். அன்று இரவே புதுமணத் தம்பதியரோடு கொள்ளிடத்தைக் கடந்து திருவையாற்றை அடைவர்.
# சப்தஸ்தானக் கோயில்கள்

## திருவையாறு சப்தஸ்தானக் கோயில்கள்

### ஏழூர்த் திருவிழா

ஏழு ஊர்கள் இணைந்து கொண்டாடும் சப்தஸ்தான விழா அல்லது ஏழூர்த் திருவிழா தஞ்சாவூர் மாவட்டத்தில் நடைபெறும் புகழ்பெற்ற திருவிழாவாகும். முதன்மைக் கோயிலான திருவையாறு ஐயாறப்பர் கோயிலிலிருந்து அலங்கரிக்கப்பட்டப் பல்லக்கில் இறைவனும், இறைவியும் உலாக் கிளம்பி, தொடர்புடைய ஆறு தலங்களுக்கும் செல்வர். அவ்வாறு பிற தலங்களுக்குச் செல்லும்போது அந்தந்த கோயிலைச் சேர்ந்த இறைவனும், இறைவியும் உள்ள பல்லக்குகள் இப்பல்லக்குடன் இணைந்துகொள்ளும்.
# சப்தஸ்தானக் கோயில்கள்

## பிற சப்தஸ்தானக் கோயில்கள்

திருவையாற்றை மையமாகக் கொண்டு திருவையாறு சப்தஸ்தானக் கோயில்கள் உள்ளதைப் போல தமிழ்நாட்டில் சக்கராப்பள்ளி சப்தஸ்தானம், மயிலாடுதுறை சப்தஸ்தானம், கும்பகோணம் சப்தஸ்தானம், கரந்தட்டாங்குடி சப்தஸ்தானம், திருநல்லூர் சப்தஸ்தானம், திருநீலக்குடி சப்தஸ்தானம், கஞ்சனூர் சப்தஸ்தானம், நாகப்பட்டினம் சப்தஸ்தானம் என்ற சப்தஸ்தானங்கள் உள்ளன. கும்பகோணம் கும்பேஸ்வரர் கோயில் தொடர்புடைய சப்தஸ்தான விழாவிற்கான பழைய பல்லக்கு முற்றிலும் பழுதடைந்த நிலையில் இரண்டாண்டுகளாக நடைபெறாமல் இருந்தது. பல்லக்கு சீர்செய்யப்பட்டு, வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா நடைபெற்றது. அண்மைக்காலமாக நடைபெறாமல் கரந்தட்டாங்குடி சப்தஸ்தான விழா 35 ஆண்டுகளுக்குப் பிறகு 2023இல் நடைபெற்றது.
# சப்தஸ்தானக் கோயில்கள்

## இவற்றையும் காண்க

- காஞ்சிபுரம் சத்ததானத் தலங்கள்
# தரவு விவரக்குறிப்புகள்

**தரவு விவரக்குறிப்புகள்** (Data profiling) என்பது தரவு மூலத்தில் உள்ள தரவினை ஆய்வு செய்து மற்றும் தகவல் சேகரித்து அதை பற்றி புள்ளிவிவரங்களுடன் விவரிப்பதாகும். முக்கியமாக தரவு விவரக்குறிப்புகள் சேகரிப்பது தரவின் தரத்தினை சோதிக்க உதவுகிறது.
# தரவு விவரக்குறிப்புகள்

## பயன்பாடுகள்

- தரவினை தரம் பிரிப்பதற்கு
- தரவு வேறு ஏதேனும் துறையில் பயன்படுமா என்று பார்ப்பதற்கு
# தரவு விவரக்குறிப்புகள்

## தரவு விவரக்குறிப்புகளை தர வல்ல கருவிகள்

- டேலன்டு
# ரோதி

**ரோதி** என்பவர் புதிய ஏற்பாட்டில் குறிக்கப்படும் நபர் ஆவார். இவர் பணிகள் இல் மட்டுமே குறிக்கப்படுகின்றார். இவரின் பெயருக்கு உரோசா என்பது பொருள். இவர் மாற்கு எனப்படும் யோவானின் தாயாகிய மரியாவின் பணிப்பெண் ஆவார். புனித பேதுரு சிறையிலிருந்து விடுவிக்கப்பட்டப்பின்பு மரியாவின் வீட்டுக்குப் போனார். அங்கே அவர் வெளிக்கதவைத் தட்டியபோது ரோதி தட்டியது யாரெனப் பார்க்க வந்தார். அது பேதுருவின் குரல் என்பதை உணர்ந்ததும் மகிழ்ச்சியால் வாயிலைத் திறக்காமல் உள்ளே ஓடி, "பேதுரு வாயில் அருகே நிற்கிறார்" என்று அறிவித்தார். அவர்கள் அவரை நம்பவில்லை. ஆனால் அவர் வலியுறுத்திக் கூறியதால் அவர்கள், அது அவருடைய வானதூதராய் இருக்கலாம் என்றார்கள். பேதுரு விடாமல் தட்டிக் கொண்டேயிருந்ததால் அவர்கள் கதவைத் திறந்தார்கள்.  
விவிலிய விளக்க உரையாளர் பலர் இந்த நிகழ்வு நகைச்சுவையுடையதாக விவரிக்கின்றனர்.
# மரியா, மாற்கு எனப்படும் யோவானின் தாய்

**மரியா, மாற்கு எனப்படும் யோவானின் தாய்** என்பவர் திருத்தூதர் பணிகள் 12:12இல் குறிக்கப்படும் நபர் ஆவார். அதன் படி புனித பேதுரு சிறையிலிருந்து விடுவிக்கப்பட்டப்பின்பு இவரின் வீட்டுக்குப் போனார்:  
<blockquote>அவர் யாவற்றையும் புரிந்துகொண்டவராய் மாற்கு எனப்படும் யோவானின் தாயாகிய மரியாவின் வீட்டுக்குப் போனார். அங்கே பலர் ஒருங்கிணைந்து இறைவனிடம் வேண்டிக்கொண்டிருந்தனர்.</blockquote>  
விவிலியம் முழுவதிலும் இந்த ஒரு குறிப்பு மட்டுமே இவரைக்குறித்து உள்ளது. நற்செய்தியாளர் மாற்குவின் தாய் இவர் என்பதில் அறிஞர்களிடையே ஒத்த கருத்தில்லை.
# வைக்கிங் 1

## பணி

ஆகஸ்ட் 20, 1975 இல் வைக்கிங் 1 ஏவப்பட்டது, தனது 10 மாத பயணத்திற்கு பிறகு செவ்வாய் கோளை அடைந்தது பின் 5 நாட்கள் செவ்வாய் கோளினை வெளிப்புறமாக புகைப்படம் எடுத்து அனுப்பியது அதன்பின் ஜூலை 4, 1976 இல் இதை தரையிறக்கத் திட்டமிடப்பட்டது. ஆனால் தரை பாதுகாப்பாக இல்லததால் ஜூலை 20, 1976 இல் செவ்வாயில் தரையிறங்கியது.
# வைக்கிங் 1

## பணி

### விண் சுற்றுக்கலன்

**வைக்கிங் 1** விண் சுற்றுக்கலனில் இரண்டு வீடிகான் புகைப்படக் கருவிகள் அமைக்கப்பட்டிருந்தது.ஒன்று நீராவி வரைபடத்தை தயர் செய்ய உதவும் அகச்சிவப்பு நிறமாலை மானி (Infrared spectrometer) மற்றொன்று வெப்ப வரைபடத்தை தயர் செய்ய உதவும் அகச்சிவப்பு கதிர்வீசல்மானி.
# வைக்கிங் 1

## பணி

### வைக்கிங் 1 புகைப்படத் தொகுப்பு

<>  
</>
# பேட்டவாய்த்தலை மத்யார்ஜுனேஸ்வரர் கோயில்

**பெட்டவாய்த்தலை மத்யார்ஜுனேஸ்வரர் கோயில்** திருச்சி மாவட்டத்திலுள்ள பேட்டவாய்த்தலை என்னும் ஊரில் அமைந்துள்ள சிவாலயம் ஆகும்.. இச்சிவாலயத்தினை மூன்றாம் குலோத்துங்கன் எனும் சோழ மன்னன் கட்டியுள்ளார். பொற்றாள பூவாய் சித்தர் எனும் சித்தர் இச்சிவாலயத்தில் பாலம்பிகையின் அருளால் பெண்களுக்கான நோய்களைத் தீர்த்து வந்தார். தற்போது அவருடைய சிற்பம் உள்ள தூணுக்கு அருகே சீட்டு எழுதி கட்டும் வழக்கம் உள்ளது.
# பேட்டவாய்த்தலை மத்யார்ஜுனேஸ்வரர் கோயில்

## அமைவிடம்

- இத்திருத்தலமானது திருச்சிக்கு மேற்கு திசையில் 25 கி.மீ தொலைவில் திருச்சி–கரூர் தேசிய சாலையில் உள்ள பெட்டவாய்த்தலை என்ற சிற்றூர் ஆகும்.
- இவ்வூர் முற்காலத்தில் வெட்டுவாய்த்தலை என்று பெயரில் அழைக்கபெற்று காலபோக்கில் பெட்டவாய்த்தலை என்று மாறியது.
- மேலும் வாய்த்தலை என்பது தலைவாய் என்பதன் மாறுபெயர் ஆகும்.
- அதாவது பொதுவாக ஆற்றிலிருந்து நீர் பாசனத்திற்காக கிளை கால்வாய்களுக்கு வெட்டபட்டு பிரிக்கபடும் முகதுவாரமான முதல் இடத்திற்குத் தலைவாய் என்ற பெயர் உண்டு.
- அதாவது இவ்விடத்தில் காவிரி ஆற்றிலிருந்து வெட்டப்பட்டு பிரிக்கபடும் நீர்நிலையான உய்யக்கொண்டான் வாய்க்காலின் தலைவாயாக இவ்விடத்தைக் கொண்டிருப்பதால் இப்பெயர் ஏற்பட்டது.
# இசுரேல்-பாலத்தீனப் பிணக்கு

**இசுரேல்-பாலத்தீனப் பிணக்கு** (*Israeli–Palestinian conflict*) இருபதாம் நூற்றாண்டின் மத்தியிலிருந்து இன்றுவரை இசுரேலுக்கும் பலத்தீனத்திற்கும் இடையே நடைபெற்றுவரும் தொடர்போராட்டத்தை குறிக்கிறது. இந்தப் பிணக்குகள் பிரித்தானியர் ஆண்டுவந்த காலத்திலிருந்தே சீயோனியர்களுக்கும் *(yishuv)* அரபு மக்களுக்கும் இடையே இருந்து வந்துள்ளது. இது பரந்த அரபு-இசுரேல் முரண்பாட்டின் மைய அங்கமாகும். இந்தப் பிணக்கே உலகின் "மிகவும் சிக்கலான பிணக்காக" கருதப்படுகிறது.இந்தப் பிணக்கை தீர்க்கும் வழியாக தன்னாட்சியுடைய பலத்தீனத்தையும் அதையடுத்த இசுரேலையும் கொண்டவாறு இரு நாடுகளை உருவாக்கும் தீர்வு பலமுறை முன்மொழியப்பட்டுள்ளன. பல கருத்துக் கணிப்புக்களின்படி பெரும்பாலான இசுரேலியர்களும் பாலத்தீனர்களும் இந்த பிணக்கைத் தீர்க்க இருநாடுகள் தீர்வே சிறந்ததாக ஒப்புக் கொள்கின்றனர். மிகுதியான பலத்தீனர்கள் மேற்குக் கரையும் காசா கரையும் உள்ளடங்கியப் பகுதி தங்கள் வருங்கால நாடாக கருதுகின்றனர்; இதற்கு பெரும்பாலான இசுரேலியர்களும் உடன்படுகின்றனர். ஒரு சில கல்வியாளர்கள் இசுரேல், காசாக் கரை, மேற்கு கரை ஒவ்வொன்றும் சம உரிமையுடனான, இரட்டைக் குடியுரிமை பெற்ற, ஒரே நாட்டின் பகுதிகளாக ஒருநாட்டுத் தீர்வை முன்வைத்துள்ளனர். இருப்பினும், எந்தவொரு இறுதித் தீர்வைக் குறித்தும் குறிப்பிடத்தக்க அளவில் கருத்து வேறுபாடுகள் உள்ளன. மேலும் எதிர்தரப்பின் நம்பகத்தன்மை குறித்தும் எந்தளவில் வாக்குறுதிகளை காப்பாற்றும் என்பது குறித்தும் மற்ற தரப்பிற்கு ஐயங்கள் உள்ளன.
# இசுரேல்-பாலத்தீனப் பிணக்கு

## வரலாறு

ஜெர்மனியில் ஹிட்லரால் யூதர்கள் வேட்டையாடப்பட்ட பின்னணியில் தங்களுக்கென்று ஒரு நாடு என்ற கோரிக்கை யூதர்கள் மத்தியில் வலுத்தது. 1947ல் ஐக்கிய நாடுகள் அவை தலையிட்டு, 55 சதவீத பிரதேசம் யூதர்களுக்கு எனவும், 44 சதவீதம் பாலஸ்தீனியர்களுக்கு என்றும், 1 சத வீதம் ஜெருசலேம் தனியாக சர்வதேசக் கண் காணிப்பில் இருக்கும் என்றும் பிரித்துக் கொடுத்தது.
# சோலைக்காடுகள்

மலைபகுதிகளில் அமைந்திருக்கும் காட்சி.]]
**சோலைக்காடுகள்** தென்னிந்தியாவில் அதிக மலைப்பகுதி பகுதிகளில் உள்ள மத்திய பள்ளத்தாக்குகளில் உள்ள புல்வெளி இருக்கும் வளர்ச்சி குன்றிய வெப்பமண்டல மோண்டேன் வன இணைப்புகளை கொண்ட மலைப்பகுதி ஆகும். சோலைவனப்பகுதிகள் பொதுவாக பள்ளத்தாக்குகளில் காணப்படுகின்றன. இவை மலைப்பகுதியின் புல்வெளி தொடரலையின் மூலம் பிரிக்கப்படுகிறது. இது ஆங்கிலத்தில் (shola) என்று குறிப்பிடப்படுகிறது. இது தமிழ் மொழியிலிருந்து வந்திருக்கக்கூடும் என்றும் கருதுப்படுகிறது.
# சோலைக்காடுகள்

## தோற்றம் மற்றும் பரவல்

சோலைக்காடுகள் பொதுவாக தென் இந்தியாவில் நீலகிரி மாவட்டம், கன்னியாகுமாரி மாவட்டம், மேற்குத் தொடர்ச்சி மலை மற்றும் கர்நாடகா, கேரளா மற்றும் தமிழ்நாடு மாநிலங்களில் எல்லைகளில் அதிக உயரத்தில் மலைப்பகுதிகளில் காணப்படுகின்றன. பொதுவாக கடல் மட்டத்திலிருந்து 2000 மீட்டர் மேலே சோலைக்காடுகள் உருவாகும் என்றாலும், சோலைக்காடுகள் பல மலை எல்லைகளில் 1600 மீட்டர் உயரத்தில் காணப்படுகின்றன.
# இந்தியாவின் நம்பகத்தன்மை உடைய குறைந்தபட்ச கட்டுப்பாடு

**இந்தியாவின் நம்பகத்தன்மை உடைய குறைந்தபட்ச கட்டுப்பாடு** (Minimum Credible Deterrence) என்பது இந்தியாவிற்கும் பாகிஸ்தானுக்கும் இடையே உருவான ஒரு அணுஆயுத கொள்கை ஆகும். இது முதலில் அணு ஆயுதத்தை பயன் படுத்துவதை தடுக்கவும் இரண்டாவதாக பயன் படுத்துவதை உறுதி செய்யவும் ஏற்படுத்தப்பட்டது.
# இந்தியாவின் நம்பகத்தன்மை உடைய குறைந்தபட்ச கட்டுப்பாடு

## அறிமுகம்

- இந்தியாவின் தற்காலிக அணு கோட்பாட்டாக தேசிய பாதுகாப்பு ஆலோசனை வாரியத்தை சேர்ந்த செயலர் பிரிஜேஸ் மிஸ்ராவால் ஆகஸ்ட் 17, 1999 இல் அறிவிக்கப்பட்டது.
# இந்தியாவின் நம்பகத்தன்மை உடைய குறைந்தபட்ச கட்டுப்பாடு

## கோட்பாடுகள்

- இந்தியாவின் அணு ஆயுத திட்டம் எப்போதும் குறைந்தபட்ச அச்சுறுத்தும் புரிந்துணர்வால் வழிநடத்தப்படும்
- நம்பகத்தன்மை மற்றும் உச்சநிலை ஆகிய இரண்டு கூறுகள் இதில் உள்ளன
# அய்யம்பாளையம் பெரியமுத்தாலம்மன் கோயில்

**அய்யம்பாளையம் பெரியமுத்தாலம்மன் கோயில்** இந்தியாவின் தமிழ்நாடு மாநிலம், திண்டுக்கல் மாவட்டம், பட்டிவீரன்பட்டி அருகே உள்ள அய்யம்பாளையம் என்ற ஊரில் அமைந்துள்ள கிராமக் கோயிலாகும். திருக்கோவில் 1988ஆம் ஆண்டும் 2006 ஆம் ஆண்டும் குடமுழுக்கு செய்யப்பட்டது. ஒவ்வொரு ஆண்டும் புரட்டாசி மாதம் இறுதி வாரத்தில் இங்கு திருவிழா நடப்பது வழக்கமாகும்.
# அய்யம்பாளையம் பெரியமுத்தாலம்மன் கோயில்

## வரலாறு

பட்டக்காரர் என்பவர் சுமார் 400 - 500 ஆண்டுகளுக்கு முன் தற்போதுள்ள பெரிய அய்யம்பாளையத்திற்கு முதலில் குடி வந்தார். இவர் பெரியமுத்தாலம்மன் கோயிலைக் கட்டி வணங்கி வந்தார். பின் பொது மக்கள் வணங்க, திருவிழா கொண்டாடப்பட்டது.  
நாட்டுப்புறவியல் ஆராய்ச்சியில் ஈடுபடுபவர்களுக்கு ஆர்வமூட்டும்படியான அதிக தகவல்கள் இத்திருக்கோயிலின் வழிபாட்டு முறைகளில் உள்ளன. முதலில் பீடமும், அதற்குப்பின் மூலத்தானமும், அர்த்த மண்டபமும் பட்டக்காரரின் முன்னோர்கள் கட்டியதாகும். அதில் அவர்களின் சிலையும், பெயரும் கல்லில் செதுக்கப்பட்டுள்ளன. அடுத்துள்ள கோனார்கள் மண்டபம் கோனார்களால் கட்டப்பட்டது. அடுத்துள்ள பொது மண்டபம் எட்டுப்பட்டரையினரால் கட்டப்பட்டது. வஞ்சி மூப்பர் என்பவரை இக்கோவிலின் முதல் அர்ச்சகராக பட்டக்காரர் நியமித்தார். இந்தக் கோயிலின் திருவிழா ஆண்டிற்கு ஒரு முறை புரட்டாசி மாதம் கடைசி புதன், வியாழன் மற்றும் வெள்ளி கிழமையில் கொண்டாடப்படுகிறது. தொன்று தொட்டு இக்கோயிலின் திருவிழாவை பட்டக்காரர் ஆலோசனையின் படி மற்ற கிராம பொதுமக்கள் குழுக்கள் அமைத்து திருவிழாவினை வழிநடத்தி கோலாகலமாக கொண்டாடுகிறார்கள். இக்கோயிலின் திருவிழாவானது கொண்டாடப்படும் பொழுது இதனை சுற்றி உள்ள ஐந்து கிராமங்களின் கிராம தேவதைகளின் திருவிழாவாக வெகு விமர்சையாக கொண்டாடப்பட்டு வருகிறது.  
இத்திருவிழாவானது ஆவணி மாதம் ஒவ்வொரு வார புதன் கிழமைகளிலும் கிராம தெய்வங்களுக்கு பொங்கல் மற்றும் அர்ச்சனைகள் செய்து அதைத் தொடர்ந்து வனதேவதைப் பெட்டி, அக்குமார் பெட்டி மற்றும் கடைசியாக சடையாண்டி பெட்டி போன்றவை ஒவ்வொரு புதன் கிழமைகளிலும் அய்யம்பாளையம் பெரிய முத்தாலம்மன் கோவில் வந்து பிறகு அந்தந்த கோவில்களுக்கு செல்லும். சடையாண்டி கோவிலில் வழிபாடுகள் முடிந்த பிறகு ஐந்து ஊர்களிலும் 15 ஆம் நாள் சாட்டாக முத்தாலம்மன் திருவிழா கொண்டாடப்படும் என்று ஊர் மக்கள் அறிவிப்பு வெளியிடுவர். இந்த ஐந்து ஊர் திருவிழாவானது புரட்டாசி மாதம் கடைசி புதன், வியாழன் வெள்ளிக்கிழமைகளில் ஒன்றாக கொண்டாடப்படுகிறது. ஐந்து ஊரானது.  
பிறகு ஒவ்வொரு ஊரிலும் அந்தந்த ஊரின் வழக்கப்படி அடுத்த இரண்டு தினங்களுக்கு வெகு விமர்சியாக திருவிழா கொண்டாடப்படும். பிறகு திருவிழாவின் மூன்றாம் நாளான வெள்ளிக்கிழமை, மாலை வேளையில் அம்மன் ஊர்வலம் வந்து கிராம மக்களுக்கு அருள்பாளித்து பூஞ்சோலை சென்றடையும். தொன்று தொட்டு நடந்து வந்த இந்த திருவிழாவை அந்தந்த ஊர் பட்டதாரர்களை நியமித்து வெகு விமர்சியாக ஒவ்வொரு வருடமும் கொண்டாடி வருகிறார்கள். ஒவ்வொரு ஊருக்கும் பட்டதாரர்களை நியமனம் செய்வது அர்ச்சகர்களை நியமனம் செய்வது திருவிழாவை வழிநடத்துவது ஆகிய முக்கிய பொறுப்புகள் அனைத்தும் அந்தந்த ஊர் பட்டதாரர்களை சேர்ந்ததாகும். ஒவ்வொரு ஊர் கோவில்களுக்கும் மற்றும் அதனை சார்ந்துள்ள கிராம தெய்வங்களுக்கும் பூஜை புலாஸ்காரங்கள் செய்வது குறித்து முக்கிய முடிவுகளை ஊர் பொது மக்களின் சார்பாக ஒன்று கூடி முடிவு எடுக்கப்படும்.  
அன்று முதல் இன்று வரை அந்தந்த ஊர் பொதுமக்களின் அறிவுறுத்தல் படியும் கிராம பொதுமக்களின் ஆலோசனை படியும் வெகு விமர்சயாக ஐந்து ஊர் முத்தாலம்மன் திருவிழா கோலாகலமாக கொண்டாடப்பட்டு வருகிறது.
# வைக்கிங் 2

## பணி

செப்டம்பர் 9 1975 இல் வைக்கிங் 2 ஏவப்பட்டது, தனது 333 நாட்கள் பயணத்திற்குப் பிறகு செவ்வாய்க் கோளை அடைந்து, வெளிப்புறமாகப் புகைப்படம் எடுத்து அனுப்பியது. ஆகஸ்ட் 7 1976 இல் செவ்வாய்க் கோளின் சுற்று வட்டப் பாதையில் நுழைந்தது. செப்டம்பர் 3 1976 இல் தரையிறங்கியுள்ளது.
# வைக்கிங் 2

## பணி

### வைக்கிங் 2 புகைப்படத் தொகுப்பு

<>  
</>
# அமராவதி விரைவுவண்டி

:அம்ராவதி விரைவுவண்டி என்ற பெயரில் மற்றொரு வண்டி இயக்கப்படுகிறது.  
**அமராவதி எக்ஸ்பிரஸ்** இந்திய ரயில்வேக்கு உட்பட்ட தொடர்வண்டி ஆகும். இது இரு வழித் தடங்களில் இயங்குகிறது.
# அமராவதி விரைவுவண்டி

## முதல் தடம்

1. 17225 என்ற வண்டி எண்ணுடன் விஜயவாடா – ஹூப்ளி வழித் தடத்தில் இயங்குகிறது.
1. 17226 என்ற வண்டி எண்ணுடன் ஹூப்ளி - விஜயவாடா வழித் தடத்தில் இயங்குகிறது.  
இந்த வண்டி இரு தடங்களிலும் வாரத்திற்கு மூன்று முறை செயல்படும். இந்த வண்டியை தென்னக ரயில்வேயின் ஒரு பிரிவான விஜயவாடா ரயில்வே கோட்டம் இயக்குகிறது. இதன் ரேக்கினை 17208/17207 வண்டியுடன் பகிர்ந்துகொள்கிறது.
# அமராவதி விரைவுவண்டி

## இரண்டாவது தடம்

இந்த வண்டி ஆந்திரப் பிரதேசம் முதல் கோவா வரை பயணிக்கிறது.
1. 18047 என்ற வண்டி எண்ணுடன் ஹவுரா – வாஸ்கோடாகாமா வழித் தடத்தில் இயங்குகிறது.
1. 18048 என்ற வண்டி எண்ணுடன் வாஸ்கோடகாமா – ஹவுரா வழித் தடத்தில் இயங்குகிறது.  
இந்த வண்டி வாரத்திற்கு நான்கு முறை பயணிக்கிறது. விஜயவாடா, குண்டக்கல், ஹூப்ளி, மட்காவ் ஆகிய வழித்தடங்களின் வழியே செல்கிறது. இது தென்கிழக்கு ரயில்வேயின் ஒரு பிரிவான கரக்பூர் ரயில்வேயினால் இயக்கப்படுகிறது. பேன்ட்ரி கார் வசதிகள் இந்த ரயில்சேவையில் இல்லை. கேட்டரிங் உணவுச் சேவைகள் அளிக்கப்படுகின்றன.
# அமராவதி விரைவுவண்டி

## இடங்கள்

குண்டூர், நரசாராவுபேட்டை, கம்பம், நந்தியால், மகாநந்தி, குண்டக்கல், பெல்லாரி ஆகிய பகுதிகளைச் சுற்றிய இடங்களில் வசிக்கும் மக்களுக்கு பயன்படுகிறது.
# அமராவதி விரைவுவண்டி

## பெயர் தோற்றம்

சாதவாகன வம்சத்தினரின் தலைநகரின் நினைவாக அமராவதி எனப் பெயரிடப்பட்டுள்ளது. அமராவதி என்னும் நகரம் குண்டூர் மாவட்டத்தில் உள்ளது. அமராவதியிலுள்ள விகாரைகளினால் ’தென்னிந்தியாவின் சாஞ்சி’ என்றழைக்கப்படுகிறது.
# அமராவதி விரைவுவண்டி

## வழித்தட அட்டவணை

அமராவதி விரைவுவண்டியின் வழித்தட விவரங்கள் அடங்கிய அட்டவணை கீழே தரப்பட்டுள்ளது.
| எண் | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | ஹூப்ளி சந்திப்பு (UBL) | தொடக்கம் | 12:15 | 0 | 0 | 1 | 1 |  |
| 2 | அண்ணிகேரி (NGR) | 12:54 | 12:55 | 1 | 36 | 1 | 1 |  |
| 3 | கதக் சந்திப்பு (GDG) | 13:18 | 13:20 | 2 | 59 | 1 | 1 |  |
| 4 | கொப்பால் (KBL) | 14:01 | 14:02 | 1 | 116 | 1 | 1 |  |
| 5 | முனிராபாது (MRB) | 14:27 | 14:28 | 1 | 138 | 1 | 1 |  |
| 6 | ஹொஸ்பேட் சந்திப்பு (HPT) | 14:48 | 14:50 | 2 | 144 | 1 | 1 |  |
| 7 | டோரானகல்லு (TNGL) | 15:29 | 15:30 | 1 | 176 | 1 | 1 |  |
| 8 | பெல்லாரி சந்திப்பு (BAY) | 16:18 | 16:20 | 2 | 209 | 1 | 1 |  |
| 9 | குண்டக்கல் சந்திப்பு (GTL) | 17:10 | 17:25 | 15 | 259 | 1 | 1 |  |
| 10 | மத்திகேரா (MKR) | 17:39 | 17:40 | 1 | 271 | 1 | 1 |  |
| 11 | பென்டேகல்லு (PDL) | 18:04 | 18:05 | 1 | 302 | 1 | 1 |  |
| 12 | டோன் (துரோணாச்சலம்) (DHNE) | 18:38 | 18:40 | 2 | 328 | 1 | 1 |  |
| 13 | பெடாம்செர்லா (BMH) | 19:12 | 19:13 | 1 | 364 | 1 | 1 |  |
| 14 | பி சிமெண்ட் நகர் (BEY) | 19:21 | 19:22 | 1 | 370 | 1 | 1 |  |
| 15 | நந்தியால் (NDL) | 20:20 | 20:25 | 5 | 404 | 1 | 1 |  |
| 16 | கித்தலூர் (GID) | 21:15 | 21:16 | 1 | 457 | 1 | 1 |  |
| 17 | கம்பம்(CBM) | 21:44 | 21:45 | 1 | 491 | 1 | 1 |  |
| 18 | தருலபுடு (TLU) | 22:04 | 22:05 | 1 | 504 | 1 | 1 |  |
| 19 | மார்கபூர் சாலை (MRK) | 22:14 | 22:15 | 1 | 517 | 1 | 1 |  |
| 20 | டோனகோண்டா(DKD) | 22:45 | 22:46 | 1 | 541 | 1 | 1 |  |
| 21 | குரிச்சேடு (KCD) | 23:05 | 23:06 | 1 | 554 | 1 | 1 |  |
| 22 | வினுகொண்டா(VKN) | 23:27 | 23:28 | 1 | 578 | 1 | 1 |  |
| 23 | நரசராவுபேட்டை (NRT) | 00:10 | 00:11 | 1 | 616 | 2 | 1 |  |
| 24 | குண்டூர் சந்திப்பு (GNT) | 01:40 | 02:00 | 20 | 661 | 2 | 1 |  |
| 25 | விஜயவாடா சந்திப்பு (BZA) | 02:50 | 00:00 | 1270 | 693 | 2 | 1 |  |
| 26 | குண்டக்கல் சந்திப்பு (GTL) | 17:10 | 22:10 | 300 | 259 | 1 | 2 |  |
| 27 | கர்னூல் நகரம் (KRNT) | 00:37 | 00:39 | 2 | 81 | 2 | 2 |  |
| 28 | கத்வால் (GWD) | 01:42 | 01:43 | 1 | 437 | 2 | 2 |  |
| 29 | மஃகபூப்நகர் (MBNR) | 02:50 | 02:52 | 2 | 512 | 2 | 2 |  |
| 30 | ஷாத்நகர் (SHNR) | 03:44 | 03:45 | 1 | 566 | 2 | 2 |  |
| 31 | கச்சிகுடா (KCG) | 05:00 | முடிவு | 0 | 617 | 2 | 2 | } |
# செருகளத்தூர் சாமா

**செருகளத்தூர் சாமா** அல்லது **சிறுகளத்தூர் சாமா** (*Serukalathur Sama*, சூன் 26, 1904 - ) ஒரு தமிழ்த் திரைப்பட நடிகரும், பாடகரும் ஆவார். இவர் பொதுவாகவே புராணக் கதைகளுடன் சம்பந்தப்பட்ட திரைப்படங்களில் நடித்துள்ளார். அதிலும் இவர் கிருஷ்ணர் வேடத்தில் அதிக முறை நடித்துள்ளார். இவர் 1930 ஆம் 40 ஆம் ஆண்டுக் காலங்களில் திரைப்படங்களில் நடித்தார்.
# செருகளத்தூர் சாமா

## இளமைக் காலம்

சாமாவின் இயற்பெயர் சுவாமிநாதன் என்பதாகும். தஞ்சாவூரில் சிறுகளத்தூர் என்ற ஊரில் மிராசுதாரராக இருந்த வைத்தியநாதய்யர் என்பவருக்குப் பிறந்தார். சாமாவின் ஐந்தாவது வயதில் தாயார் இறந்து விடவே, தந்தையார் மறுமணம் செய்து கொண்டார். இதனால் தாய்மாமன் இவரை தஞ்சைக்கு அழைத்துச் சென்று அங்குள்ள கல்யாணசுந்தரம் உயர்நிலைப் பள்ளியில் சேர்த்தார். அத்துடன் கருநாடக இசையையும் கற்றுக் கொண்டார். எஸ்.எஸ்.எல்.சி சோதனையில் சித்தி பெற்ற பின்னர் திருமணம் புரிந்து கொண்டார். இவருக்கு மூன்று பெண் பிள்ளைகள். திருமணம் முடித்த பின்னர் வேலை தேடும் பொருட்டு தம்பியுடன் சென்னை சென்றார். அங்கு இந்தியக் காங்கிரஸ் கட்சியின் அலுவலகத்தில் எழுத்தராக வேலை கிடைத்தது. இரண்டு மாதங்கள் அங்கு பணியாற்றிய பின்னர் சென்னை காஸ்மாபாலிட்டன் கிளப்பில் எழுத்தராகப் பத்து ஆண்டு காலம் பணியாற்றினார்.
# செருகளத்தூர் சாமா

## நடித்த திரைப்படங்கள்

| வருடம் | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 1934 | திரௌபதி வஸ்திராபகரணம் | கிருஷ்ணர் |  |
| 1937 | சிந்தாமணி | கிருஷ்ணர் |  |
| அம்பிகாபதி | கம்பர் |  |  |
| 1943 | சிவகவி |  |  |
| 1942 | நந்தனார் |  |  |
| 1950 | பீதல பாட்லு |  |  |
| ஏழை படும் பாடு | பாதிரியார் |  |  |
| சகுந்தலை (திரைப்படம்) | கண்ணுவர் |  |  |
| ராஜ முக்தி |  |  |  |
| பர்மா ராணி | புத்தபிக்கு |  |  |
| கிருஷ்ணன் தூது |  |  |  |
| பரசுராமர் |  |  |  |
| விஷ்ணு லீலா |  |  |  |
| மனோன்மணி |  |  |  |
| அருந்ததி |  |  |  |
| ராஜ ராஜேஸ்வரி |  |  |  |
| ஆரவல்லி சூரவல்லி |  |  |  |
| ஜீவ ஜோதி |  |  |  |
| விஜயகுமாரி |  |  |  |
| மர்மயோகி | யோகி |  |  |
| ராஜசூயம் |  |  |  |
| பக்த ஹனுமான் |  |  |  |
| பர்த்ருஹரி |  |  |  |
| பக்த காளத்தி |  |  |  |
| சுபத்ரா அர்ஜூனா |  |  |  |
| திருவள்ளுவர் |  |  |  |
| மாயா பஜார் |  |  |  |
| பாமா பரிணயம் |  |  |  |
| திருநீலகண்டர் |  |  |  |
| சைலக் | சைலக் |  |  |
| மீரா |  |  |  |
| 1962 | பட்டினத்தார் | } |  |
# மொரீசியா

**மொரீசியா** (*Mauritia*) என்பது கேம்பிரியன் என்ற புவி வரலாற்றுக் காலத்திற்கு முன்பு இருந்த குறுங்கண்டம் ஆகும். இது ரொடீனியா கண்டம், இந்தியா மற்றும் மடகாசுகர் என 60 மில்லியன் ஆண்டுகளுக்கு முன் பிரிந்த போது தனியாகப் பிரிந்து, பின் சிதறி கடலுக்கடியில் சென்றுள்ளதாக அறிவியலாளர்கள் தெரிவித்துள்ளனர். இதன் துண்டுகள் கடலுக்கு அடியில் 10 கிமீ ஆழத்தில் இருப்பதாக நம்பப்படுகிறது. மொரிசியசு தீவின் கடற்கரைகளில் சிர்க்கான் தாதுவின் தேய்வுப் படிவுகள் கண்டறியப்பட்டன. இதனை ஆய்வு செய்ததில், இது 660 முதல் 1970 மில்லியன் ஆண்டுகளுக்கு முன் உருவான தாது என கண்டறியப்பட்டது. ஆனால் மொரிசியசு தீவில் உள்ள பாறைகளின் வயது 8.9 மில்லியன் ஆண்டுகள் ஆகும். எனவே இந்த சிர்க்கான் தாது மொரீசியா குறுங்கண்டத்திலிருந்து வந்து கடற்கரைகளிலும் மற்ற பாறைகளிலும் பதிந்து புதிய சூழலை உருவாக்கியது என விளக்குகிறார்கள்.
# மெல்லத் திறந்தது கதவு

***மெல்லத் திறந்தது கதவு*** (*Mella Thirandhathu Kadhavu*) 1986ஆம் ஆண்டில் வெளியிடப்பட்ட இந்தியத் தமிழ்த் திரைப்படம் ஆகும். இத்திரைப்படத்தை ஆர். சுந்தர்ராஜன் இயக்க மோகன், ராதா, அமலா மற்றும் செந்தில் போன்றோர் நடித்திருந்தனர். இப்படம் வசூலில் சாதனை படைத்தது.  
இத்திரைப்படத்திற்கு இளையராஜாவும் எம். எஸ் விஸ்வநாதனும் இணைந்து இசை அமைத்தனர். இதன் பிறகு இவர்கள் இருவரும் இணைந்து செந்தமிழ் பாட்டு, செந்தமிழ்ச்செல்வன் மற்றும் விஷ்வதுளசி போன்ற திரைப்படங்களுக்கு இசையமைத்தனர்.
# மெல்லத் திறந்தது கதவு

## நடிப்பு

| மோகன் | சுப்ரமணி |  |
| --- | --- | --- |
| ராதா | துளசி |  |
| விசு | துளசியின் தந்தை |  |
| செந்தில் | விசுவின் துணை உதவியாளர் |  |
| அமலா | நூர்யஹான் |  |
| எம். என். நம்பியார் | ஹிந்தி ஆசிரியரும் நூர்யஹானின் தந்தையும் |  |
| சார்லி | சுப்ரமணியின் நண்பன் |  |
| குண்டு கல்யாணம் | சுப்ரமணியின் நண்பன் | } |
# பல்லவ அரசர் காலநிரல்

**பல்லவ அரசர்களின் காலநிரல்**, ந. சி. கந்தையா பிள்ளையின் "காலக்குறிப்பு அகராதி" என்னும் நூலில் வரிசைப்படுத்திக் காட்டப்பட்டுள்ளது.  
பல்லவ அரசர்கள் கி.பி. 4ஆம் நூற்றாண்டில் தலையெடுத்து ஆந்திர மாநிலம் நெல்லூர், குண்டூர் பகுதியில் செல்வாக்குப் பெற்றிருந்தனர். இவர்களில் 8 அரசர்கள் வரிசைப்படுத்தப்பட்டுள்ளனர்.  
அடுத்து, காஞ்சிபுரத்தைத் தலைநகராக் கொண்டு அரசாண்ட முற்காலப் பல்லவர் 9 பேரும், பிற்காலப் பல்லவர் 4 பேரும் வரிசைப்படுத்தப்பட்டுக் காலம் கணித்துக் காட்டப்பட்டுள்ளனர்.  
அவற்றை இங்குப் பட-அச்சு வடிவில் காணலாம்.
# பல்லவ அரசர் காலநிரல்

## பட-அச்சுப் பதிவு

<></>
# அனைத்து-பலத்தீன அரசு

**அனைத்து-பலத்தீன அரசு** (*All-Palestine Government*, அரபி: <big>حكومة عموم فلسطين</big> *உகுமத் 'உமும் பிலஸ்தீன்*) 1948இல் அரபு - இசுரேல் போரின்போது செப்டம்பர் 22, 1948 அன்று அரபு நாடுகளின் கூட்டமைப்பால் நிறுவப்பட்ட அரசாகும். உடனேயே இதனை டிரான்சுயோர்தானைத் தவிர அரபு கூட்டமைப்பிலிருந்த அனைத்து நாடுகளும் ஏற்றுக்கொண்டன. இந்த ஆட்சியின் நிலப்பகுதியாக முந்தைய கட்டளைசார் பலத்தீனத்தின் முழு பகுதியும் அறிவிக்கப்பட்டாலும் உண்மையில் இதன் ஆட்பகுதி காசா கரையாக அமைந்திருந்தது. இதன் பிரதமராக அகமது இல்மி பாட்சாவும் குடியரசுத் தலைவராக ஹஜ் அமின் அல்-ஹூசைனியும் இருந்தனர்.  
இதற்கு சற்றுப் பின்னர் ஜெரிக்கோ மாநாடு டிரான்சுயோர்தானின் மன்னர் முதலாம் அப்துல்லாவை "அரபு பலத்தீன அரசர்" என அறிவித்தது. இந்த மாநாடு அரபு பலத்தீனமும் டிரான்சுயோர்தானும் இணைய வற்புறுத்தியது; முதலாம் அப்துல்லாவும் மேற்குக் கரையைக் கைப்பற்ற முன்மொழிந்தார். மற்ற அரபுக் கூட்டமைப்பு நாடுகள் இதற்கு ஒப்பவில்லை.  
அனைத்து-பலத்தீன அரசு நிறுவப்பட்டமை தனியான பலத்தீன நாடு உருவாக எடுக்கப்பட்ட முதல் முயற்சியாக சிலர் கருதுகின்றனர். இது எகிப்தின் அரவணைப்பில் எவ்வித அதிகாரமுமின்றி செயல்பட்டது. இந்த அரசு அரசியல் மற்றும் அடையாளப்படுத்துதலுக்காகவே நிறுவப்பட்டது. இதன் முக்கியத்துவம் படிப்படியாக குறைந்து வந்தது; 1948இன் பிற்பகுதியில் இசுரேலின் படையெடுப்பிற்குப் பிறகு காசாவிலிருந்து கெய்ரோவிற்கு அரசு இடம் பெயர்ந்த பின்னர் வெகுவாகவே குறைந்தது.  
1959இல் அனைத்து-பலத்தீன அரசு எகிப்தும் சிரியாவும் இணைந்த ஐக்கிய அரபுக் குடியரசில் இணைக்கப்பட்டது. காசா கரை முறையாக எகிப்து இராணுவ ஆட்சியின் கீழ் வந்தது. எகிப்து முறையாகவோ மற்ற வழிகளிலோ பலத்தீன பகுதிகளுக்கு உரிமை கோரவில்லை. ஆனால் யோர்தான் மேற்கு கரையை தன்னுடையதாக அறிவித்தது. எகிப்தின் இராணுவம் மற்றும் அரசியல், பொருளியல்நிலைகளை சார்ந்திருந்ததால் அனைத்து-பலத்தீன அரசின் *உரிமையுள்ள* இறையாண்மை கேள்விக்குறியானது.
# திரூரங்காடி சட்டமன்றத் தொகுதி

கேரள சட்டமன்றத்திற்கான 140 தொகுதிகளில் திரூரங்காடி தொகுதியும் ஒன்று. இது மலப்புறம் மாவட்டத்தில் உள்ள திரூரங்ஙாடி வட்டத்திற்கு உட்பட்ட எடரிக்கோடு, நன்னம்பிரை, பரப்பனங்காடி, தென்னலை, திரூரங்காடி ஆகிய ஊராட்சிகளையும், திரூர் வட்டத்தில் உள்ள பெருமண்ணக்லாரி ஊராட்சியையும் கொண்டது..
# சோமன்

**சோமன்** வேதகாலத்தில் வழிபடப்பட்ட இந்துக் கடவுளர்களுள் ஒருவன். இவன் மண் சார்ந்த தெய்வமாகக் கருதப்பட்டான். வேதப் பாடல்களில் நூற்றிருபது பாடல்கள் இவனைப் போற்றுகின்றன. "சோமாவதை" எனும் ஒருவகைச் செடியிலிருந்து பெறப்பட்ட போதை தரும் பானமாக இவன் கருதப்பட்டான். வேள்விகளின் போது தேவர்களை மகிழச்சிப்படுத்துவதற்காகப் பயன்படுத்தப்பட்டான்.
# 2014 பிரிக்ஸ் மாநாடு

**2014 பிரிக்ஸ் மாநாடு** என்பது பிரிக்ஸ் கூட்டமைப்பின் ஆறாவது மாநாடாகும். பன்னாட்டு உறவுகளுக்கான இம்மாநாட்டின் உறுப்பு நாடுகளான பிரேசில், உருசியா, இந்தியா, சீனா மற்றும் தென்னாப்பிரிக்கா ஆகிய நாடுகளின் அரசுத் தலைவர்கள் கலந்துகொண்டனர். பிரேசிலில் கடற்கரை நகரமான போர்ட்டோலிசாவில் 2014 சூலை 15, 16 தேதிகளில் நடைபெற்றது. இம்மாநாட்டில் பிரேசில் அதிபர் டில்மா ரூசெஃப், ரஷ்யஅதிபர் விளாதிமிர் பூட்டின், சீன அதிபர் சீ சின்பிங், தென் தென்னாப்பிரிக்கா அதிபர் யாக்கோபு சூமா, இந்தியப் பிரதமர் நரேந்திர மோடி ஆகியோர் கலந்து கொண்டனர்.
# 2014 பிரிக்ஸ் மாநாடு

## பங்கேற்ற நாடுகள்

****பிரிக்ஸ் நாடுகள்**
<small>மாநாட்டை நடத்தும் நாடு , அதன் தலைவர் தடித்த எழுத்துகளில் உள்ளன</small>**  
| Member | Represented by | Title |
| --- | --- | --- |
# ஓய்வூதியர் நாள் (இந்தியா)

**ஓய்வூதியர் நாள்** (Pensioners’ Day), இந்தியாவில் ஆண்டு தோறும் டிசம்பர் 17 ஆம் நாளன்று கொண்டாடப்படுகிறது. டிசம்பர் 17, 1982-ஆம் நாளில், இந்திய உச்ச நீதிமன்றம், ஓய்வூதியம் குறித்து வழங்கிய வரலாற்றுச் சிறப்புமிக்க தீர்ப்பினை நினைவுகூரும் வகையில் இந்நாள் ஒவ்வொரு ஆண்டும் ஓய்வூதியர்களால் இந்தியாவில் கொண்டாடப்படுகிறது.
# ஓய்வூதியர் நாள் (இந்தியா)

## வரலாறு

அரசுத் துறைகளில் பணி புரிந்து பணி ஓய்வு பெற்ற அரசு அலுவலர்கள் நிலை குறித்து பல்வேறு ஓய்வூதியர் சங்கங்கள் தாக்கல் செய்த வழக்குகள் மீது உச்சநீதிமன்றம் அளித்த தீர்ப்பில், ஓய்வூதியர்கள் அனைவரும் ஒரே சீரான வகுப்பைச் சேர்ந்தவர்கள் எனத் தீர்ப்பளித்துள்ளது. இதில் ஓய்வு பெற்ற தேதியை அடிப்படையாக வைத்து ஓய்வூதியப் பலன்களை வழங்குவதில் பாகுபாடு செய்வது, ஓய்வூதியர்களைப் பிரிவினைச் செய்வதற்கு ஒப்பாகும் என்றும், மேலும் இவ்வாறு பாகுபாடு காட்டுவது இந்திய அரசியலமைப்புச் சட்டம், பிரிவு 14-ஐ மீறுவதாகும் என்று 17 டிசம்பர் 1982 ஆண்டில் உச்சநீதிமன்றம், டி. எஸ். நகரா என்ற ஓய்வூதியர் தொடுத்த வழக்கில் வழங்கிய தீர்ப்பை மேற்கோள் காட்டி பல தீர்ப்புகள் வழங்கப்பட்டன.  
மேலும் டி. எஸ். நகரா வழக்கில் அப்போதைய உச்ச நீதிமன்ற நீதியரசர் ஒய். வி. சந்திரசூட் தலைமையிலான அரசியல் சாசன அமர்வில், 17 டிசம்பர் 1982 அன்று அளித்த உரிமை சாசனத் தீர்ப்பின் ஒரு பகுதியில், ஓய்வூதியம் என்பது, உழைத்த உழைப்பிற்கு கொடுக்கப்படாமல் நிறுத்தி வைக்கப்பட்ட ஊதியம் ஆகும் எனவும், அரசியல் அமைப்பு சட்டப்பிரிவுகள் 139 மற்றும் 148 (5)-இன் படி ஓய்வூதியம் என்பது ஓய்வூதியர்களுக்கு சொத்துரிமை போன்ற நிலைத்த சட்டபூர்வமான உரிமையாகும் என்றும் தெரிவித்தது.  
ஆகவே ஒவ்வொரு ஆண்டும் டிசம்பர் 17-ஆம் நாள் ஓய்வூதியர் நாள், ஓய்வூதியர்களால் இந்தியா முழுவதும் கொண்டாடப்படுகிறது.
# நாயக்க அரசர் காலநிரல்

‘’’நாயக்க அரசர் கால நிரல்’’’ இரு வேறு இடங்களில் இருந்துகொண்டு நாடாண்ட நாயக்க அரசர்களின் கால நிரலைக் காட்டும் ஓர் அட்டவணை. ந. சி. கந்தையா பிள்ளை காலக்குறிப்பு அகராதி என்னும் தமது நூலில் இவர்களை வரிசைப்படுத்திக் காட்டியுள்ளார்.
- ‘’’விஜயநகரப் பேரரசு’’’ வலிமை குன்றிய காலத்தில் தலைதூக்கி இக்கேரி நாயக்க அரசர்கள் முதலில் மைசூர் கர்நாடகப் பகுதியில் இக்கேரியைத் தலைநகராகக் கொண்டு 16, 17ஆம் நூற்றாண்டுகளில் ஆண்டுவந்தனர்.
- மதுரையில் இருந்துகொண்டு 13 நாயக்க அரசர் அரசியர் ஆட்சி புரிந்தனர்.
அவற்றை இங்குப் பட-அச்சு வடிவில் காணலாம்.
# நாயக்க அரசர் காலநிரல்

## பட-அச்சு வடிவம்

<></>
# கொத்தமங்கலம், புதுக்கோட்டை மாவட்டம்

**கொத்தமங்கலம்** (kothamangalam), இந்தியாவின் தமிழ்நாடு மாநிலத்தின் புதுக்கோட்டை மாவட்டத்தில் உள்ள ஆலங்குடி வட்டத்தில் அமைந்திருக்கும் ஓர் வருவாய் கிராமம் ஆகும். இது வடக்கு கொத்தமங்கலம் மற்றும் தெற்கு கொத்தமங்கலம் என இரண்டு வருவாய் கிராமங்களாக உள்ளது.
இதன் அஞ்சல் சுட்டு எண்: 614624 ஆகும்.
# கொத்தமங்கலம், புதுக்கோட்டை மாவட்டம்

## தொழில்

விவசாயம் பிரதான தொழிலாகும்.
# நிக்கி மினாஜ்

**நிக்கி மினாஜ்**(Nicki Minaj) (பிறப்பு:டிசம்பர் 8, 1982) அமெரிக்காவின் பாடகர், பாடல் ஆசிரியர் மற்றும் நடிகையாக அறியப்படுபவர். இவரது இயற்பெயர் *ஓனிகா தான்யா மரஜ்* ஆகும். இவர் டிரினிடாட் மற்றும் டொபாகோ நாட்டின் *செயிண்ட் ஜேம்ஸ்* நகரில் பிறந்தவர். இவர் *ஜமைக்கா,க்யுன்ஸ்* மற்றும் நியூயார்க் ஆகிய நகரங்களில் வளர்ந்தார்.இவர் வெளியிட்ட *ப்ளேடைமிங் இஸ் ஓவர்* (Playtime is Over), *சுக்கா ஃப்ரி* (Sucka Free) மற்றும் *பீம் மி அப் ஸ்கூட்டி* (Beam Me Up Scotty) ஆகிய பாடல் தொகுப்புகளுக்குப் பின்னர் புகழ்பெறத் தொடங்கினார். 2009 ஆம் ஆண்டு *யங் மனி எண்டர்டெயின்மெண்ட்* (Young Money Entertainment) எனும் நிறுவனத்துடன் ஒப்பந்தம் செய்து கொண்டார்.
2010 ஆம் ஆண்டு வெளியிட்ட *பிங் ஃபிரைடே* இசைத் தொகுப்பு அமெரிக்காவில் முதலிடத்தைப் பிடித்தது.
# கோப்பி தியாம்

**கோப்பி த்யாம்** (Kopi tiam) என்பது தென்கிழக்காசியாவில் பாரம்பரியக் காப்பிக் கடைகளைக் குறிப்பதாகும். *கோப்பி* எனும் மலாய்/மின்னான் மொழி மொழிச் சொல்லுக்கு காப்பி என்று பொருள். *த்யாம்* எனும் மின்னான் மொழி/கேசிய மொழிச் சொல்லிற்கு கடை என்று பொருள். இக்கடைகளில் காப்பி, தேநீர், முட்டை சார்ந்த உணவுப் பொருட்கள் மற்றும் குளிர் பானங்கள் விற்பனை செய்யப்படும். இக்கடைகள் தென்கிழக்காசியாவில் பெரும்பாலும் சிங்கப்பூர், மலேசியா,இந்தோனேசியாவின் *ராயூ தீவுகள்*, *ஜாம்பி* மற்றும் *மேடன்* பகுதிகளில் காணப்படுகின்றன. உணவு விடுதிகளையோ அல்லது உணவுச் சாலைகளையோ *கோப்பி த்யாம்* என அழைப்பதில்லை. சிங்கப்பூரில் இத்தகைய *கோப்பி த்யாம்கள்* கிட்டத்தட்ட 2000 இடங்களில் காணப்படுகின்றன. இவை மக்கள் குடியிருப்புப் பகுதிகளிலும் தொழிற்பேட்டைகளிலும் அமைந்திருக்கின்றன. மலேசியாவில் *மலேசியச் சீனக்* காப்பிக் கடைகளை மட்டுமே *கோப்பி த்யாம்* என அழைக்கின்றர்.
# பலத்தீன தேசிய ஆணையம்

**பலத்தீன தேசிய ஆணையம்** (*Palestinian National Authority*, **PA**; *As-Sulṭah Al-Waṭaniyyah Al-Filasṭīniyyah*) 1993ஆம் ஆண்டு ஒஸ்லோ உடன்பாடுகளின்படி மேற்குக் கரையிலும் காசா கரையிலும் உடன்பாட்டில் ஏற்கப்பட்ட "ஏ" மற்றும் "பி" நிலப்பகுதிகளை ஆள்வதற்கு அமைக்கப்பட்ட தற்காலிக தன்னாட்சி அமைப்பாகும். 2006 தேர்தல்களை அடுத்தும் 2007 காசா கரையில் ஃபத்தாக்களுக்கும் ஹமாஸ் குழுவினருக்கும் ஏற்பட்ட சண்டைகளை அடுத்தும் இதன் ஆளுமை மேற்கு கரையில் மட்டுமே இருந்தது. ஐக்கிய நாடுகள் அவை பலத்தீனத்தை உறுப்பினரல்லா ஐ.நா. பார்வையாளர் நாடாக ஏற்றுக் கொண்ட பிறகு, 2013 சனவரி முதல் ஃபத்தா-கட்டுப்பாட்டிலுள்ள பலத்தீன ஆணையம் தன்னை பலத்தீன் நாடு என அலுவல்முறை ஆவணங்களில் குறிப்பிட துவங்கியது.
# மைலோ (நீராகாரம்)

**மைலோ** (Milo) என்பது குளிர்ந்த அல்லது சூடான நீரில் அல்லது பாலில் கலக்கி நீராகாரம் தயாரிக்கப் பயன்படுத்தப்படும் சாக்லேட் மற்றும் *மால்ட்* (Malt) கலந்த தூள் ஆகும். இது நெஸ்லே நிறுவனத்தால் தயாரிக்கப்படுகிறது. இது உலகின் பெரும்பாலான நாடுகளில் புகழ் பெற்ற நீராகாரம் ஆகும். 1934 ஆம் ஆண்டு ஆஸ்திரேலியாவின் சிட்னி நகரைச் சேர்ந்த *தாமஸ் மேய்னி* (Thomas Mayne) இதைத் தயாரித்தார். பின்னர் நெஸ்லே நிறுவனம் இதை மேம்படுத்தியது. உலகில் பெரும்பான்மையான நாடுகளில் சந்தைப்படுத்தப்பட்டு விற்பனை செய்யப்படுகிறது.  
இந்தத் தூளானது பெரும்பாலும் பச்சை நிறப் பெட்டியில் விற்கப்படும். சில நாடுகளில் உட்கொள்ளத் தயாரான நிலையிலும் விற்கப்படும். இவை திடவடிவ வில்லைகளாகவும் சந்தையில் கிடைக்கின்றன. நாடுகளுக்கு நாடு இவற்றின் சேர்மானப் பொருட்களிலும் சுவையிலும் மாறுபாடு உண்டு.
# விசாகப்பட்டினம் மக்களவைத் தொகுதி

**விசாகப்பட்டினம் மக்களவைத் தொகுதி** , ஆந்திரப் பிரதேசத்தின் 25 மக்களவைத் தொகுதிகளில் ஒன்று.
# விசாகப்பட்டினம் மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் ஏழு சட்டமன்றத் தொகுதிகள் உள்ளன.
- சிருங்கவரப்புக்கோட்டை
- பீமிலி
- வடக்கு விசாகப்பட்டினம்
- தெற்கு விசாகப்பட்டினம்
- மேற்கு விசாகப்பட்டினம்
- கிழக்கு விசாகப்பட்டினம்
- காஜுவாக்க
# விசாகப்பட்டினம் மக்களவைத் தொகுதி

## நாடாளுமன்ற உறுப்பினர்கள்

- 17வது மக்களவை, 2019, எம். வி. வி. சத்தியநாராயணா, (ஒய். எஸ். ஆர். காங்கிரஸ் கட்சி)
# விசாகப்பட்டினம் மக்களவைத் தொகுதி

## மேலும் பார்க்க

- விசாகப்பட்டினம் மாவட்டம்
# ஆலங்கேணி

**ஆலங்கேணி** (Alankerny) இலங்கையின் திருகோணமலை மாவட்டத்தில் கிண்ணியா பிரதேச செயலகப் பிரிவி்ல் அமைந்துள்ள தொன்மையான தமிழ்க் கிராமமாகும். இங்கு ஏறக்குறைய எண்ணூறு குடும்பங்கள் வரை வாழ்கின்றனர். இவர்கள் அனைவரும் தமிழர்கள். வடக்கே உள்ள கிண்ணியாவிலிருந்து வீதிகளில் கல்பரப்பி ஆலங்கேணி மணலை அடக்கி வடக்குத் தெற்காக வீதிகள் செப்பனிடப்பட்டுள்ளன.
# ஆலங்கேணி

## அமைவிடம்

திருகோணமலை நகரிலிருந்து பத்து மைல் தொலைவிலும் தம்பலகாமத்திலிருந்து ஐந்து மைல் தொலைவிலும் அமைந்துள்ளது.
# ஆலங்கேணி

## பெயர் வரக் காரணம்

இந்தக் கிராமத்தில் ஒரு பெரிய ஆலமரமும் அதனருகே தாமரைக்கேணியும் இருப்பதால் காரணப் பெயராக “ஆலங்கேணி” என்று பெயர் அமைந்ததாகக் கருதப்படுகிறது.
# ஆலங்கேணி

## தொன்மை

ஆலங்கேணிக்கு தென்மேற்கே ஏழு மைல் தூரத்தில் தமிழ்ச் சைவர்கள் அடர்த்தியாக வாழ்ந்த திருநகரில் *பாண்டியனூற்றுச் சிவாலயம்* அதற்கண்மையில் “பாவநாசத் தீர்த்தம்” போன்றவைகள் இன்று அழிந்த நிலையில் காணப்படுகின்றன. பல ஆயிரக்கணக்கான ஏக்கர் நிலப்பரப்புடைய மாரி வயல்களை தன்னகத்தே கொண்ட இந்தத் திருநகர் இன்று திரிபடைந்து “தீனேரி” என அழைக்கப்படுகிறது அந்த திருநகர் அழிந்தபோது அங்கு வாழ்ந்தவர்களில் ஒரு சிறு தொகையினரே ஆலங்கேணியில் குடியேறி வாழ்ந்து வருவதாக ஐதிகம்.
# ஆலங்கேணி

## அமைப்புகள்

ஆலங்கேணி , தாமரைக்கேணி, ஈச்சந்தீவு என மூன்று பிரிவாக இந்தக் கிராமம் அமைந்துள்ளது. ஆலங்கேணியின் பிரதான வீதியில் விநாயகர் அரசினர் தமிழ் மகா வித்தியாலயமும் ஈச்சந்தீவில் விபுலானந்தர் வித்தியாலயமும் அமைந்துள்ளன.மற்றும் உப அஞ்சல் நிலையம், கூட்டுறவுச் சங்கம், சனசமூகநிலையம் போன்ற பல அமைப்புகள் இருக்கின்றன.
# ஆலங்கேணி

## புகழ்பெற்றவர்கள்

- குமாரவேல் போன்ற பிரசித்த ஆயுள்வேத வைத்தியர்களும் சோதிட சாஸ்திர வல்லுனர்களும் தேர்ந்த அண்ணாவிமார்களும் ,கவிஞர்களும் ஆலங்கேணியில் வாழ்ந்ததாகச் சொல்லப்படுகிறது.
பத்தினியர், தாமோதரம்பிள்ளை போன்ற அண்ணாவிமார்கள் இங்கே நாடகங்களைப் பழக்கி மேடையேற்றினர்.
- ‘ஆலையூரான்’என்ற புனைப்பெயரில் எழுதிய க.தங்கராசா அவர்கள் திருகோணமலை வலயக் கல்விப்பணிப்பாளராக் கடமையாற்றியவர். எழுத்தாளர்.
- ‘கேணிப்பித்தன்’ என்ற புனைப்பெயரில் எழுதும் எஸ்.அருளானந்தம் வடக்கு கிழக்கு மாகாண கல்வி அமைச்சில் உதவிக்கல்விப் பணிப்பாளராகக் கடமையாற்றியவர். சிறுவர் இலக்கிய முன்னோடியாகத் திகழ்பவர். இதுவரை எழுபது நூல்களுக்கு மேல் வெளியீடு செய்துள்ளார்.
# விப்ரநாராயணா (1954 திரைப்படம்)

**விப்ரநாரயணா** எனும் தெலுங்குத் திரைப்படம் தொண்டரடிப்பொடியாழ்வாரின் கதையை சாராம்சமாகக் கொண்டதாகும். தொண்டரடிப்பொடியாழ்வாரின் இயற்பெயர் தான் "விப்ர நாராயணர்" என்பதாகும். இவர் திருமால் மீது அளவு கடந்த பக்தி கொண்டிருந்தார். இறைவனுக்கு மாலை செய்து அணிவித்து இறைதொண்டு செய்து வந்தார். இவர் பன்னிரு ஆழ்வார்களில் ஒருவர் என்பது குறிப்பிடத்தக்கது. இத்திரைப்படம் தெலுங்கிலும் தமிழிலும் வெளியிடப்பட்டுள்ளது.
# விப்ரநாராயணா (1954 திரைப்படம்)

### நடிப்பு

| நடிகர் | கதாப்பாத்திரம் |  |
| --- | --- | --- |
| அ. நாகேஸ்வர ராவ் | விப்ரநாரயணா |  |
| பி. பானுமதி | தேவதேவி |  |
| ரெலங்கி வெஙட் ராமையா | ரங்கராஜு |  |
| ருசியேந்திரமணி | தேவதேவியின் தாய் |  |
| வி. சிவராம் | மகாராஜு |  |
| சந்தியா | தேவதேவியின் சகோதரி | } |
# பரணி கலையகம்

**பரணி பிக்சர்ஸ்** அல்லது **பரணி கலையகம்** (Bharani Pictures) என்பது சென்னையில் அமைந்திருந்த திரைப்படத் தயாரிப்பு நிறுவனம் ஆகும். இதனை 1947 ஆம் ஆண்டில் ராமகிருஷ்ண ராவும், பானுமதி ராமகிருஷ்ணாவும் இணைந்து நிறுவினர். அதன் பின் 1950 இல் இருவரும் **பரணி ஸ்ரூடியோ** வை உருவாக்கினர். இவர்கள் இருவரதும் மகனான டாக்டர். பரணி குமார் என்பரின் பெயரையே இக்கலையகத்திற்கு வைத்தனர். தற்போது இந்த ஸ்டுடியோவை பரணி குமாரே பராமரித்து வருகின்றார். இது அமைந்துள்ள சுற்றுப்புறத்திலேயே இவர் 'பரணி வைத்தியசாலை'யை நிறுவியுள்ளார். பரணி ஸ்டுடியோவினுடைய முதல் திரைப்படமான சண்டிராணி 1953 ஆம் ஆண்டில் இந்தியா முழுவதுமாக தமிழ் உட்பட பல்வேறு மொழிகளிலும் வெளியிடப்பட்டது.  
| வருடம் | திரைப்படம் | மொழி | இசையமைப்பு |
| --- | --- | --- | --- |
| 1947 | *ரத்னமலா* | தெலுங்கு | சி. ஆர். சுப்புராமன் |
| 1949 | *லைலா மஞ்சு* | தமிழ் | சி. ஆர். சுப்புராமன் |
| 1949 | *லைலா மஞ்சு* | தெலுங்கு | சி. ஆர். சுப்புராமன் |
| 1952 | *பிரேமா* | தெலுங்கு | சி. ஆர். சுப்புராமன் |
| 1952 | *காதல்* | தமிழ் | சி. ஆர். சுப்புராமன் |
| 1953 | *சண்டிரானி* | தெலுங்கு | சி. ஆர். சுப்புராமன் |
| 1953 | *சண்டிரானி* | தமிழ் | சி. ஆர். சுப்புராமன் |
| 1953 | *சண்டிரானி* | ஹிந்தி | சி. ஆர். சுப்புராமன் |
| 1954 | *சக்ரபாணி* | தெலுங்கு | பி. பானுமதி |
| 1954 | *விப்ர நாராயணா* | தமிழ் | எஸ். ராஜேஸ்வர ராவ் |
| 1954 | *விப்ர நாராயணா* | தெலுங்கு | எஸ். ராஜேஸ்வர ராவ் |
| 1956 | *சிந்தாமணி* | தெலுங்கு |  |
| 1957 | *மணமகன் தேவை* | தமிழ் | ஜி. ராமநாதன் |
| 1957 | *வரடு கவலி* | தெலுங்கு | ஜி. ராமநாதன் |
| 1961 | *பதசரி* | தெலுங்கு | மாஸ்டர் வேணு |
| 1961 | *கானல் நீர்* | தமிழ் | மாஸ்டர் வேணு |
| 1964 | *விவாக பந்தம்* | தெலுங்கு |  |
| 1967 | *கிரிக லக்சுமி* | தெலுங்கு |  |
| 1972 | *அந்த மன மஞ்சிகே* | தெலுங்கு |  |
| 1974 | *அம்மாயி பெல்லி* | தெலுங்கு |  |
| 1977 | *மனவடி கோசம்* | தெலுங்கு |  |
| 1984 | *ராசயித்திரி* | தெலுங்கு |  |
| 1987 | *அட்டகரு சின்டபாட்* | தெலுங்கு | } |
# சி. ஆர். சுப்பராமன்

**சி. ஆர். சுப்பராமன்** அல்லது **சி. எஸ். ராம்** (*C. S. Subbaraman*, 18 மே 1924 – 27 சூன் 1952) என்பவர் பிரபல தென்னிந்திய இசையமைப்பாளரும் திரைப்படத் தயாரிப்பாளரும் ஆவார். இவருடைய 28 வருட வாழ்க்கையில் 10 வருடங்கள் திரைப்படத்துறையில் நாட்டம் காட்டினார். இவர் தயாரித்த திரைப்படங்கள் புகழ் பெற்றனவாகத் திகழ்ந்தன.  
திருநெல்வேலியில் (தற்போது தென்காசி மாவட்டம்) புளியங்குடி அருகே சிந்தாமணி எனும் கிராமத்தில் *ராமசாமி ஐயர்* என்பவருக்கு மகனாகப் பிறந்தார். இவருடைய மூதாதையர்கள் ஆந்திர பிரதேசத்தில் கிருஷ்ணா மாவட்டத்தைச் சேர்ந்தவர்கள். இவருடைய குடும்பம் நன்றாக தெலுங்கு மொழி பேசும் ஒரு குடும்பம்.  
கர்நாடக இசை, இந்துஸ்தானி, மேலை நாட்டிசை, நாட்டுப்புற இசை என்று பல இசை வகைகளிலும் தேர்ச்சி பெற்றிருந்தார். 1940களிலேயே இலத்தீன் அமெரிக்க இசையை தமிழ்த் திரையிசைகளில் புகுத்தியவர்.  
தனது 16ஆம் வயதில் ஜி. ராமனாதனின் சகோதரர் சுப்பையா பாகவதரின் சிபாரிசில் சுப்பராமன் எச்.எம்.வி. நிறுவனத்தில் ஹார்மோனியம் வாசிப்பவராகப் பணியிலமர்ந்து, பின்னர் துணை இசை அமைப்பாளரானார்.
# சி. ஆர். சுப்பராமன்

## இசையமைத்த திரைப்படங்கள்

1. லவங்கி (1946)
1. பைத்தியக்காரன் (1947)
1. அபிமன்யு (1948)
1. மோகினி (1948)
1. ராஜ முக்தி (1948)
1. கன்னியின் காதலி (1949)
1. மங்கையர்க்கரசி (1949)
1. ரத்தினகுமார் (1949)
1. வேலைக்காரி (1949)
1. நல்ல தம்பி (1949)
1. பவளக்கொடி (1949)
1. பாரிஜாதம் (1950)
1. விஜயகுமாரி (1950)
1. மச்சரேகை (1950)
1. மணமகள் (1951)
1. மர்மயோகி (1951)
1. இசுதிரீ சாகசம் (1951)
1. வனசுந்தரி (1951)
1. ராணி (1952)
1. தர்ம தேவதா (1952)
1. காதல் (1952)
1. தேவதாஸ் (1953)
1. மருமகள் (1953)
1. வேலைக்காரி மகள் (1953)
1. சண்டிராணி (1953)  
- C. R. Subburaman
- C. R. Subburaman at IMDb.
# நேப்பியர் பாலம்

**நேப்பியர் பாலம்** சென்னை மாநகரின் புனித ஜார்ஜ் கோட்டையையும், மெரினா கடற்கரையையும் இணைக்கும் பாலமாகும். இது கூவம் ஆற்றின் மீது கட்டப்பட்டுள்ளது.
# நேப்பியர் பாலம்

## வரலாறு

சென்னை நகரின் மிகப் பழமையான பாலங்களில் ஒன்றான நேப்பியர் பாலம் 1869 ஆம் ஆண்டு பிரான்சிஸ் நேப்பியர் என்ற சென்னை ஆளுநராரால் கட்டப்பட்டது. நேப்பியர் பாலம் 1999ஆம் ஆண்டு புதுப்பிக்கப்பட்டது. ஆரம்பத்தில் மக்கள் இதனை இரும்புப் பாலம் என்று அழைத்தனர். 149 மீட்டர் நீளத்தில், 6 வளைவுகளுடன் பிரம்மாண்டமாக இந்தப் பாலம் கட்டப்பட்டது.